Urve Paris Palo

Urve Paris Palo (märtsini 2024 Urve Palo; neiuna Urve Koit;Värska Gümnaasium XXXIII lend 1990. varskakool.ee (vaadatud 8. november 2023). sündinud 10. juulil 1972 Haapsalus"Kes? Mis? Kus?" 2008, lk 45) on Eesti ettevõtja ja poliitik.

 Haridus 
Ta on lõpetanud 1990. aastal Värska Keskkooli ja 1994. aastal Tartu Ülikooli, kus õppis majandust.http://www.vvk.ee/r07/kandidaadid/1638.html Ta on õppinud Estonian Business Schooli rahvusvahelise ärijuhtimise magistriõppes. Ta on korporatsiooni Amicitia vilistlane.

 Tegevus poliitikuna 
Palo kuulus aastatel 2006–2018 Sotsiaaldemokraatlikku Erakonda,"Urve Palo lahkus SDE-st ja astub ministrikohalt tagasi" ERR, 23. juuli 2018Urve Palo. ariregister.rik.ee, vaadatud 8. november 2023. kusjuures aastatel 2007–2009 ja 2010–2018 oli ta erakonna juhatuse liige.Urve Palo. Inforegister (vaadatud 8. november 2023).

Aastatel 2007–2009 oli ta rahvastikuminister, 2014–2015 majandus- ja taristuminister, 2015. aastal ettevõtlusminister ning 2016–2018 ettevõtlus- ja infotehnoloogiaminister.

Urve Palo on kandideerinud Sotsiaaldemokraatliku Erakonna ridades Viimsi valla volikokku 2009. aasta KOV valimistel (sai 503 häält), 2013. aasta KOV valimistel (337 häält) ja 2017. aasta KOV valimistel (178 häält) ning osutus igal korral valituks.Urve Palo. Valimiste arhiiv (vaadatud 8. november 2023).

Palo kandideeris 2007. aasta Riigikogu valimistel Harju ja Rapla maakonnas ning kogus 465 häält ja valituks ei osutunud.
2007. aasta aprillist kuni 21. maini 2009 oli Palo rahvastikuminister Andrus Ansipi teises valitsuses. Mais 2009 lahkusid sotsiaaldemokraadid koalitsioonist.

2011. aasta Riigikogu valimistel kandideeris ta Harju ja Rapla maakonnas ning osutus 5875 häälega valituks. Ta oli 26. märtsini 2014 XII Riigikogu liige. Taavi Rõivase esimeses valitsuses (26. märts 2014 kuni 9. aprill 2015) oli ta majandus- ja taristuminister.

2014. aastal kandideeris Palo Euroopa Parlamendi valimistel Sotsiaaldemokraatliku Erakonna poolt, ta kogus 1188 häält ja valituks ei osutunud.

2015 valiti Harju ja Rapla maakonnas 2028 häälega XIII Riigikogu liikmeks. 9. aprillist 2015 oli ta ettevõtlusminister Taavi Rõivase teises valitsuses. 14. septembril 2015 astus tagasi.Minister Urve Palo teatas tagasiastumisest, Delfi (vaadatud 10.07.2017)

19. märtsil 2016 valiti Urve Palo Sotsiaaldemokraatliku Erakonna Harjumaa piirkonna aseesimeheks.Harjumaa sotsiaaldemokraatide juhiks valiti Liisa Oviir, ERR (vaadatud 10.07.2017).

23. novembrist 2016 kuni 22. augustini 2018 oli Urve Palo Jüri Ratase esimese valitsuse ettevõtlus- ja infotehnoloogiaminister.

2023. aasta novembri alguses teatas Urve Palo, et astub erakonda Isamaa.Urve Palo liitub Isamaaga. err.ee, 6. november 2023.

Ta kandideeris 2024. aasta Euroopa Parlamendi valimistel, kogus 1495 häält ning ei osutunud valituks.Euroopa Parlamendi valimiste detailne hääletamistulemus (11.06.2024). Valimised.ee. Kasutatud 12.06.2024, https://ep2024.valimised.ee/et/detailed-voting-result/index.html

Ettevõtlus
1993. aastast töötas Palo Saint-Gobain Ehitustooted Eesti AS-is ja aastatel 1999–2007 oli ta selle ettevõtte juhatuse liige.

Töö juhatuse liikmena:
1998–2001 Proline AS
2004–2007 ERP Consulting OÜ
2010–2011 Viimsi Päevakeskus MTÜ
2020–2022 Novoloto OÜ (Fenix Casino)Siiri Liiva, GRAAFIK | Uut töötasu toetust on maksimumsummas saanud 12 tööandjat. Tipus troonivad teatrid, hotellid ja Urve Palo juhitav kasiinoäri, Ärileht, 17. veebruar 2021
Töö nõukogu liikmena:
2007–2009 Integratsiooni Sihtasutus
2010–2011 Tallinna Soojus AS
2011–2014 Eesti Innovatsiooni- ja Inkubatsioonikeskuse SA
2012–2014 House Holding OÜ
2013–2018 Eesti Tantsuagentuur SA
2013–2014 TMB Element OÜ
2021–2022 Kultuuri- ja hariduskeskus Viimsi Artium SA 
Septembrist 2023 on Urve Palo ERP Consulting OÜ osanik.

 Tunnustus 
 2011 – Prantsusmaa riiklik teeneteordenPrantsuse aumärkidega autasustatud eestimaalased Prantsusmaa Eestis

 Isiklikku 
pisi|Urve Palo ja Janek Palo presidendi vastuvõtul (2012)|255x255px
Urve Palo on abielus Janek Paloga. Tal on tütar Laura (sündinud 2005) ja poeg Robin Leon (sündinud 2013).

2006. aastal Äripäeva aasta ärimehe valimisel jäi Urve Palo kolmandaks Armin Karu ja Rein Kilgi järel.Moodne tippjuht Urve Palo. kroonika.delfi.ee, 17. jaanuar 2007. 

2010. aastal osales Palo telesaates "Tantsud tähtedega", tema tantsupartner oli Aleksander Makarov.Tantsud tähtedega: Saatest hääletati välja Urve Palo. kroonika.delfi.ee, 31. oktoober 2010.

 Viited 

 Välislingid 

"Selgusid minister Urve Palo tööülesanded" Postimees, 12. aprill 2007
"Rahvastikuminister Urve Palo: «Võib lausa öelda, et olen liiga palju pidanud töötama»." Naisteleht, 13. mai 2007
Anneli Ammas "Urve Palo: rääkige lastele, et rahutused pole seotud rahvusega" Eesti Päevaleht, 8. mai 2007
Krister Kivi "Kümme tundi minister Urve Palo elust" Eesti Ekspress, 16. mai 2007
Raimo Poom "Hinne minister Palo tegevusele: töö tegemata" Eesti Päevaleht, 8. juuli 2008
"Oleme oma tööplaaniga ajast ees, mitte maas" Eesti Päevaleht, 8. juuli 2008
Rein Sikk "Venekeelne rahvas pole vabariigi juubelist mitte tuhkagi kuulnud" Eesti Päevaleht, 12. juuli 2008
"Ligi: rahvastikuministri ametis on igasuguse poliitilise kogemuseta inimene" Eesti Päevaleht, 12. juuli 2008
"Urve Palo sõidutas telemehed Kanadasse oma visiiti kajastama" Eesti Päevaleht, 16. juuli 2008
"Urve Palo kutsus Kanada-visiiti filmima "Suvereporteri"" Eesti Päevaleht, 17. juuli 2008
"Urve Palo: ajakirjanikud ei kajastanud minu visiiti" Eesti Päevaleht, 17. juuli 2008
"Riik ei maksa ajakirjanike sõidukulusid kinni" Eesti Päevaleht, 17. juuli 2008
"Urve Palo: Kahju, kui eestivene noored lahkuvad" Eesti päevaleht, 31. oktoober 2008
"Urve Palo: mugav on öelda, et sind ei edutata, sest oled naine" Postimees, 30. mai 2009
"Urve Palo: poliitikas ei loe sisuline töö, vaid oskus meedias muljet jätta" Eesti Päevaleht, 19. detsember 2015
 Urve Palo loobub ettevõtlusministri kohast ja astus ka erakonnast välja. "Järgmistel riigikogu valimistel ma ei kandideeri. Küllap pärast seda jõuan taas ringiga ettevõtlusesse tagasi.", Delfi, 23. juuli 2018
Urve Palo: poliitikasse ma tõesti enam tagasi ei lähe, see oleks suitsiid. videointervjuu, ohtuleht.ee, 10. november 2021
Urve Palo: suur kaadrivoolavus on juhtimisvigade tagajärg. majandus.postimees.ee, 2. märts 2023
Urve Palo: käsi südamel, mingit lehmakauplemist Isamaaga ei toimunud. err.ee, 6. november 2023

Kategooria:XII Riigikogu liikmed
Kategooria:XIII Riigikogu liikmed
Kategooria:Sotsiaaldemokraatliku Erakonna poliitikud
Kategooria:Korporatsioon Amicitia liikmed
Kategooria:Eesti rahvastikuministrid
Kategooria:Sündinud 1972